**NTP-INNOV-21-0285**

****

**Szakmai beszámoló**

**az Art-tal mennék én a Tiszán c. pályázathoz**

A pályázat célja az volt, hogy a tanulókat többféle művészeti ággal ismertessük meg, melyek révén kibontakozhat diákjaink sokszínűsége.

Az én területem a drámapedagógiai módszerek alkalmazásával 1-1 irodalmi mű feldolgozása, illetve az adott művel kapcsolatos érzelmi, hangulati tényezők megteremtése volt.

Szécsiné Tamasi Katalin kolléganővel kidolgoztunk egy olyan kapcsolt művészeti tehetséggondozási programot, mely során a kolléganő a vízzel, a Tiszával kapcsolatos 3 különböző irodalmi művet dolgozott fel a tanulókkal, én pedig ezekhez kapcsolódóan dramatikus játékokat játszottam velük.

Az alábbi alkotásokat dolgoztuk fel, melyekben a víz, a Tisza motívum kapott főszerepet:

Petőfi Sándor: Tisza

Krúdy Gyula: A hídon

Verseghy Ferenc: Külső-Szolnok

**A fenti művekhez az alábbi drámajátékokat játszottuk:**

**Petőfi Sándor: Tisza**

* szertartás - „megépítettük” krepp-papírokból a Tiszát, és fogadalmat tettünk, hogy

nem szennyezzük, vigyázunk a folyónk tisztaságára

* belső hang - Mit gondolhatott a versben lévő leány, miközben a túlpartól egy

fiatalember figyelte őt?

* forrószék - Egy tanuló megjelenítette a folyót, s kérdésekre válaszolt.
* kreatív játék - Milyen tevékenységet lehet végezni a Tiszában, a Tiszával? Képi és

hangmegjelenítéssel dolgoztuk fel a témát.

* üzenet - A játékosok sms-üzenetet küldtek haza, melyet felolvastak a társuknak.

A téma a táj, a folyó leírása volt.

**Krúdy Gyula: A hídon**

* séta a hídon **-** A játékosok egy „megépített” folyón, egy hídon keltek át.
* jelmezöltés - A tanulók beöltöztették a novella főszereplőjét, illetve kellékekkel

látták el.

* a mérleg nyelve - Egy helyiségbe való belépés előtt megerősítő és lebeszélő

véleményeket mondtak a tanulók a főszereplőnek.

* szituációs gyakorlat - Egy lefüggönyözött ablak előtt járva a főszereplő gondolatait

hallottuk, illetve a függönyt elhúzva a lakások lakóinak tevé-

kenységét mutatták be a játékosok.

* párbeszéd - A híd és a folyó párbeszéde. Milyen „érzelmi”, tartalmi

viszonyban vannak egymással?

**Verseghy Ferenc: Külső-Szolnok**

* látkép-teremtés - A tanulók a vers alapján elkészítették Szolnok térképét, beleértve

a Tisza és a Zagyva folyót is.

* távcsöves feladat – A játékosok a „távcsövekben” látott képet beazonosították a

közösen készített Szolnok térkép helyszíneivel.

* nyitott mondat - Nekem azért fontos a Tisza folyó, mert…..

**A program zárórendezvénye:**

A program résztvevői feldolgozták Juhász Gyula Tiszai csönd című versét. A versben leírt

Tisza-parton „korhű” jelmezekben sétálgattak. Megteremtették az esteledő táj hangulatát,

majd egy tanuló a költő szerepébe bújva szomorúan szemlélte az esti Tiszát, melyet megvilá-

gított a hold és a csillagok. /Ezt is tanulók jelenítették meg./

A program nagyon sikeres volt. A tanulók örömmel jöttek a foglalkozásokra, és jókedvűen, aktívan vettek részt a játékokban. A találkozások révén egyre jobban összekovácsolódott a csapat, s már nem okozott gondot, hogy a korábban egymásnak ismeretlen tanulók a közös színházlátogatásnál kihez szóljanak, ki mellé üljenek.

Valamennyi tanuló azt szeretné, hogy folytatódjon a következő tanévben is a program, hisz egészen másképp ismertek meg egy verset, novellát, mint ahogy a tanórákon feldolgozták. Azt is elmondták, hogy érdekes volt egy irodalmi művet eljátszani vagy megteremteni az adott kor hangulatát, szokásait. A víz motívum középpontba állítása pedig megerősítette bennük, hogy a folyóinkra többet kell figyelni, óvni kell a természetet.

Szolnok, 2021. június 26. Nagy Zsuzsanna

drámapedagógus